b'\n_START_ARTICLE_\nSvantte Vuorio\n_START_PARAGRAPH_\nSvantte Ferdinand Vuorio (18. elokuuta 1890 Huittinen \xe2\x80\x93 17. tammikuuta 1971 Huittinen) oli suomalainen maanviljelij\xc3\xa4 ja Sosialistisen ty\xc3\xb6v\xc3\xa4en ja pienviljelij\xc3\xb6iden eduskuntaryhm\xc3\xa4n kansanedustaja._NEWLINE_Vuorion vanhemmat olivat maanviljelij\xc3\xa4 Kustaa Ferdinand Vuorio ja Anna Sofia Matintyt\xc3\xa4r. H\xc3\xa4n k\xc3\xa4vi kansakoulun ja kauppakoulun ja toimi ensin A. Ahlstr\xc3\xb6min konttoristina Noormarkussa ja sitten maanviljelij\xc3\xa4n\xc3\xa4 Huittisissa._NEWLINE_Vuorio oli Sosialistisen ty\xc3\xb6v\xc3\xa4en ja pienviljelij\xc3\xb6iden eduskuntaryhm\xc3\xa4n kansanedustajana 1924\xe2\x80\x931925 edustaen Turun l\xc3\xa4\xc3\xa4nin pohjoista vaalipiiri\xc3\xa4. H\xc3\xa4n sai joulukuun alussa 1925 vapautuksen edustajantoimesta sairauden vuoksi ja h\xc3\xa4nen tilalleen eduskuntaan tuli helmikuussa 1926 Kaarlo Varho. Vuorio oli my\xc3\xb6s Huittisten kunnanvaltuuston j\xc3\xa4senen\xc3\xa4._NEWLINE_Vuorio oli naimisissa vuodesta 1919 Hilda Maria Tammisen kanssa.'